Marca a fost înregistrată pe 27 aprilie cu numărul M 2016 03081. Clubul lui George Becali intenţionează să folosească noul logo pentru articole de îmbrăcăminte, rechizite, articole de birotică, jocuri, decoraţiuni de Crăciun, DVD-uri, CD-uri etc.

Crucea din compoziția siglei ar putea să le creeze probleme oficialilor clubului. UEFA nu acceptă simboluri religioase, iar în trecut Steaua a fost obligată să scoată crucea de pe autocarul echipei. Același simbol a fost îndepărtat de pe gulerul echipamentului jucătorilor cu câțiva ani în urmă.